Razdjel:  109 MINISTARSTVO PRAVOSUĐA I UPRAVE
Glava: 10955 VISOKI PREKRŠAJNI  SUD RH
Aktivnost: A637000 Vođenje sudskih postupaka iz nadležnosti Visokog prekršajnog suda RH


OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU 
                          FINANCIJSKOG PLANA ZA 2026. GODINU


A) SAŽETAK RAČUNA PRIHODA I RASHODA I RAČUNA FINANCIRANJA

Prema prikazanim podacima u tablici Sažetak prihoda i rashoda, ostvarenje/izvršenje u prvih 6 mjeseci 2026. godine je veće nego ostvarenje/izvršenje za isto obračunsko razdoblje u 2025. godini (indeks 105,65). Ostvarenje/izvršenje u prvih 6 mjeseci 2026. u odnosu na tekući plan za 2026. godinu je oko 45,32% od plana.

B) IZVJEŠTAJ O PRIHODIMA I RASHODIMA PREMA EKONOMSKOJ KLASIFIKACIJI

Skupina 66 – Prihodi od prodaje proizvoda i robe te pruženih usluga 

Vlastiti prihodi se ostvaruju naplatom usluga fotokopiranja spisa. U prvom polugodištu 2025. prihoda u ovoj skupini nije bilo , kao ni  u prvom polugodištu 2026.g. 

Skupina 67 – Prihodi iz nadležnog proračuna

Ostvareni prihodi iz proračuna u prvih 6 mjeseci 2026. godine su veći u odnosu na prihode u istom obračunskom razdoblju u 2025. godini (indeks 105,65), dok u odnosu prema planu za 2026. godini iznose 45,32%.


Skupina 31 - Rashodi za zaposlene

Rashodi za zaposlene u prvih 6 mjeseci 2026. godine su veći u odnosu na rashode za isto obračunsko razdoblje u 2025. godini. (indeks 106,11), dok su ti isti u odnosu prema planu za 2026. godinu oko 45,46% od plana. Razlog povećanja je povećanje osnovice za obračun plaće.
Skupina  32 - Materijalni rashodi

Materijalni rashodi u prvih 6 mjeseci 2026. godine su neznatno  manji u odnosu na rashode za isto obračunsko razdoblje u 2025. godini. (indeks 98,63), dok su ti isti u odnosu prema planu za 2026. godinu oko 43,12% od plana. 

Skupina  34 - Financijski rashodi

Financijski rashodi u prvih 6 mjeseci 2026. godine su  manji u odnosu na rashode za isto obračunsko razdoblje u 2025. godini. (indeks 89,41), dok su ti isti u odnosu prema planu za 2026. godinu oko 37,55% od plana. 

Skupina 42 – Rashodi za nabavu proizvedene dugotrajne imovine

Rashodi za nabavu proizvedene dugotrajne imovine u prvih 6 mjeseci 2026. godine su neznatno veći u odnosu na rashode za isto obračunsko razdoblje u 2025. godini (indeks 102,99), dok su ti isti u odnosu prema planu za 2026. godinu oko 48,84 % od plana. 

      
C) IZVJEŠTAJ O PRIHODIMA I RASHODIMA PREMA IZVORIMA FINANCIRANJA

Visoki prekršajni sud RH se primarno financira iz općih prihoda proračuna (šifra 11), a tek neznatno iz vlastitih prihoda (šifra 31). Tako se svi izračuni i odnosi u ovom izvješću preslikavaju iz prethodnih izvješća.

    D)  IZVJEŠTAJ O RASHODIMA PREMA FUNKCIJSKOJ KLASIFIKACIJI

Ukupni rashod se odnosi na rashod za sudsku djelatnost (šifra 033). Izvršenje u prvom polugodištu 2026. godine je veće u odnosu  prema izvršenju za isto obračunsko razdoblje u 2025. godini (indeks 105,65), dok je izvršenje u prvom polugodištu 2026. u odnosu na plan za 2026. godinu  45,32% od plana.
